CELEX: 32011D1203(01)
Language: sl
Date: 2011-12-02 00:00:00
Title: Izvedbeni sklep Komisije z dne 2. decembra 2011 o spremembi Sklepa Komisije 2011/C 69/01 o sprejetju sklepa o financiranju za leto 2011 v okviru drugega programa ukrepov Skupnosti na področju zdravja (2008–2013) ter o merilih za izbiro in dodelitev ter drugih merilih v zvezi s finančnimi prispevki za ukrepe tega programa

3.12.2011   
            
            
               SL
            
            
               Uradni list Evropske unije
            
            
               C 353/8
            
         IZVEDBENI SKLEP KOMISIJE
   z dne 2. decembra 2011
   o spremembi Sklepa Komisije 2011/C 69/01 o sprejetju sklepa o financiranju za leto 2011 v okviru drugega programa ukrepov Skupnosti na področju zdravja (2008–2013) ter o merilih za izbiro in dodelitev ter drugih merilih v zvezi s finančnimi prispevki za ukrepe tega programa
   2011/C 353/08
   EVROPSKA KOMISIJA JE –
   ob upoštevanju Pogodbe o Evropski uniji in Pogodbe o delovanju Evropske unije,
   ob upoštevanju Sklepa št. 1350/2007/ES Evropskega parlamenta in Sveta z dne 23. oktobra 2007 o uvedbi drugega programa ukrepov Skupnosti na področju zdravja (2008–2013) (1) in zlasti člena 8(1) Sklepa,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2) (v nadaljnjem besedilu: finančna uredba), in zlasti člena 75 Uredbe,
   ob upoštevanju Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (3) (v nadaljnjem besedilu: izvedbena pravila), in zlasti člena 90 Uredbe,
   ob upoštevanju Sklepa Komisije 2004/858/ES z dne 15. decembra 2004 o ustanovitvi izvajalske agencije, poimenovane „Izvajalska agencija za program javnega zdravja“, za upravljanje dejavnosti Skupnosti na področju javnega zdravja – v skladu z Uredbo Sveta (ES) št. 58/2003 (4) in zlasti člena 6 Sklepa,
   ob upoštevanju naslednjega:
   
               (1)
            
            
               Sklep Komisije 2011/C 69/01 (5) je bil sprejet 22. februarja 2011.
            
         
               (2)
            
            
               Številni prvotno načrtovani javni razpisi so ustvarili prihranke ali niso bili uspešni in se v letu 2011 ne bodo izvajali. Zato je treba porazdelitev proračuna med različne finančne mehanizme iz točke 2 Priloge I k Sklepu 2011/C 69/01 spremeniti tako, da se omogoči financiranje večjega števila donacij za projekte.
            
         
               (3)
            
            
               Odstopanja od proračuna, prvotno dodeljenega posebnim ukrepom, presegajo 20 % iz člena 5 Sklepa 2011/C 69/01 in tako pomenijo bistveno spremembo sprejetega sklepa o financiranju, zaradi česar ga je treba spremeniti. Finančno prožnost v višini 20 % je treba uporabiti za različne finančne mehanizme.
            
         
               (4)
            
            
               Ta sklep je tudi sklep o financiranju za konferenco predsedstva, ki bo potekala v prvi polovici leta 2012 med danskim predsedovanjem, kot je navedeno v točki 2.4.1 Priloge I k Sklepu 2011/C 69/01.
            
         
               (5)
            
            
               Sklep 2011/C 69/01 je zato treba ustrezno spremeniti.
            
         
               (6)
            
            
               Ukrepi, predvideni v tem sklepu, so v skladu z mnenjem Odbora iz člena 10 Sklepa o uvedbi drugega programa –
            
         SPREJELA NASLEDNJI SKLEP:
   Edini člen
   Sklep 2011/C 69/01 se spremeni:
   
               1.
            
            
               prvi odstavek člena 5 se nadomesti z naslednjim:
               Skupne spremembe odobrenih sredstev za posebne finančne mehanizme iz Priloge I, ki ne presegajo 20 % najvišjega prispevka, odobrenega s tem sklepom za vsako proračunsko vrstico, se ne štejejo kot bistvene spremembe, če občutno ne vplivajo na naravo in cilj delovnega načrta. To lahko vključuje do 20-odstotno povečanje največjega prispevka, odobrenega s tem sklepom.
            
         
               2.
            
            
               Priloga I k Sklepu 2011/C 69/01 se spremeni:
               
                           (a)
                        
                        
                           v točki 1.2. Sredstva se četrti odstavek nadomesti z naslednjim:
                           Zneski, ki so navedeni v naslednjih poglavjih, so okvirni. V skladu s členom 90(4) izvedbenih pravil so nebistvene spremembe dovoljene za znesek, dodeljen vsakemu finančnemu mehanizmu.
                        
                     
                           (b)
                        
                        
                           v točki 2.1. Donacije za projekte se prvi stavek prvega odstavka nadomesti z naslednjim:
                           Skupni okvirni znesek za donacije za projekte je ocenjen na 7 050 000 EUR.
                        
                     
                           (c)
                        
                        
                           v točki 2.4.1. Konference predsedstva – pravni monopol se peti odstavek nadomesti z naslednjim:
                           V skladu s tem delovnim načrtom se bosta financirali naslednji konferenci predsedstva: „Evropski forum o politikah na področju nevroznanosti: staranje, možganska kap in Alzheimerjeva bolezen – iskanje inovativnih rešitev“, ki bo potekala novembra 2011 med poljskim predsedovanjem, in „Konferenca na visoki ravni EU o e-zdravju“, ki bo potekala maja 2012 med danskim predsedovanjem.
                        
                     
                           (d)
                        
                        
                           v točki 2.6. Javna naročila se prvi odstavek nadomesti z naslednjim:
                           Skupni okvirni znesek za javna naročila je ocenjen na 15 353 028 EUR.
                        
                     
                           (e)
                        
                        
                           v točki 3.2.1.1. Zmanjšanje neenakosti na področju zdravstva: priprava na akcijske načrte in projekte strukturnih skladov se „Donacija za projekte“ v oklepajih po tretjem odstavku nadomesti z „Donacije za projekte“.
                        
                     
         
      V Bruslju, 2. decembra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 301, 20.11.2007, str. 3.
   
      (2)  UL L 248, 16.9.2002, str. 1.
   
      (3)  UL L 357, 31.12.2002, str. 1.
   
      (4)  UL L 369, 16.12.2004, str. 73.
   
      (5)  http://ec.europa.eu/health/programme/docs/wp2011_sl.pdf